
	Jautājums

Dokumentā “Liepāja_TS_lifts” tehniskā specifikācija nosaka prasības, kurām jāatbilst iekārtai, tostarp 1.6.punktā ir noteikta lifta celtspēja – optimālais risinājums nav mazāks par 1250 kg. 

Liftu ražotāji un piegādātāji izteikuši šaubas par tik lielas celtspējas nepieciešamību šajā projektā. Parasti šāda veida liftu (uzstādīšanai ārpus telpām) celtspēja ir līdz 
500 kg. 

Pēc ražotāju informācijas liftus ar celtspēju 1250 kg (pasažieru/kravu lifti) un norādītajiem kabīnes izmēriem var izgatavot pēc īpaša individuālā pasūtījuma, taču šādu liftu izmaksas būs pārmērīgas un nepamatoti augstas, šobrīd grūti arī prognozēt projektēšanas un ražošanas termiņus.

Lūdzam Pasūtītāju precizēt prasības.

	Atbilde

Pasūtītājs skaidro, ka lifta tehniskajā specifikācijā noteiktie kabīnes izmēri (ne mazāk kā 1200mm x 2300mm) ir paredzēti, lai nodrošinātu stacijas teritorijā pārvietošanās iespējas visiem cilvēkiem (cilvēki ar invaliditāti, vecāki ar bērnu ratiņiem, velosipēdisti u.c.).
Lifta tehniskajā specifikācijā ir norādīta optimālā lifta celtspēja, bet prioritāri ir jānodrošina specifikācijā noteiktie lifta kabīnes izmēri. Lifta tehniskā specifikācija netiek mainīta.



